Source: https://slobodneunas.estranky.cz/clanky/zo-zahranicia/cesky-ustavny-sud-rozhodol--ze-je-mozne-odmietnut-ockovanie-dietata-kvoli-slobode-svedomia.html
Timestamp: 2019-10-14 10:18:32+00:00

Document:
Informácie ktoré nikde inde nenájdete - ZO ZAHRANIČIA - Česky ústavný súd rozhodol, že je možné odmietnuť očkovanie dieťaťa kvôli slobode svedomia
Úvod » ZO ZAHRANIČIA » Česky ústavný súd rozhodol, že je možné odmietnuť očkovanie dieťaťa kvôli slobode svedomia
Česky ústavný súd rozhodol, že je možné odmietnuť očkovanie dieťaťa kvôli slobode svedomia
Praha 31. januára 2016 (/HSP/Foto:TASR/AP/The Herald-Dispatch, Lori Wolfe)
Ústavný súd (ÚS) v stredu uznal, že rodičia môžu odmietnuť očkovanie potomka povinnou hexavakcínou nielen z náboženských dôvodov. Podľa stanoviska sa v mimoriadnych prípadoch môžu odkázať aj na slobodu svedomia v širšom zmysle slova. Ako príklad môže slúžiť situácia, kedy rodičia zaznamenali negatívnu reakciu u iného z potomkov a majú obavy nechať očkovať ďalšie dieťa.
Rodičia dievčaťa, ktorú odmietli nechať očkovať, napadli ústavnosť pokuty, ktorá predstavovala 4000 korún pre každého z nich. Pokutu v minulosti potvrdil Mestský súd v Prahe aj Najvyšší správny súd, ktorý pripustil, že povinné očkovanie môže za istých okolností viesť k ujme. Zároveň ale uviedol, že negatívny názor na očkovanie a obava z rizík nevyväzujú rodičov z povinnosti umožniť vakcináciu detí. Očkovanie je totiž prínosom pre celú spoločnosť.
Rodičia v ústavnej sťažnosti tvrdili, že očkovanie odmietli kvôli svojmu svedomiu aj s ohľadom na záujmy dieťaťa. Obávali sa napríklad autizmu, ako následku vakcinácie. Najlepšia je podľa nich prirodzená imunita, ktorú by očkovanie mohlo narušiť. Teraz sa prípadom musí znovu zaoberať Mestský súd v Prahe.
ÚS pripomenul, že zo strany súdov musí byť posudzovaná naliehavosť dôvodov a spoločenské následky, ktoré odmietnutie vakcinácie sprevádzajú.
Podmienky sa nemenia a očkovanie aj po rozhodnutí ÚS aj naďalej v Českej republike zostáva povinné a je podmienkou pre prijatie dieťaťa do materskej školy.
Za odmietnutie očkovania možno podľa zákona ukladať pokutu až do výšky 10 000 korún, ako však ÚS pripomenul, vo výnimočných prípadoch od nej môže byť upustené.
Už vlani vo februári ÚS konštatoval, že ministerstvo zdravotníctva má právo nariaďovať povinné očkovanie detí. “Úprava inštitútu povinného očkovania je plne v kompetencii vnútroštátneho zákonodarstva,” konštatovali vtedy sudcovia.
Pre deti v Česku je povinné očkovanie hexavakcínou, ktorá pokrýva záškrt, tetanus, čierny kašeľ, detskú obrnu, žltačku typu B a ochorenie vyvolané baktériou Haemophilus influenzae typu B. Ďalšia povinná vakcína chráni pred osýpkami, rubeolou a mumpsom. Výnimku z povinnosti majú deti s preukázanou imunitou proti danej infekcii alebo so stavom, ktorý bráni podaniu očkovacej látky.

References: súd 
 súd 
 súd 
 súd 
 súd 
 súd